* **l**

**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, fakss 64860079, e-pasts: dome@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2018.gada 30.augustā Nr.336**

(protokols Nr.15, 12.p.)

**Par SIA „Bērzaunes komunālais uzņēmums” siltumenerģijas pakalpojuma tarifa apstiprināšanu Bērzaunes pagasta Bērzaunes ciemam**

SIA “Bērzaunes komunālā uzņēmuma” valdes loceklis Māris Belorags informē par nepieciešamību apstiprināt jaunu SIA „Bērzaunes KU” sniegto siltumenerģijas apgādes pakalpojuma tarifu Bērzaunes ciemā, jo pašreizējais tarifs (apstiprināts 2014.gadā) – 1.17 EUR/m2, nesedz faktiskās pakalpojuma sniegšanas izmaksas. Pa šiem gadiem būtiski ir palielinājušās darba spēka izmaksas, elektroenerģijas izmaksas, pieaudzis dabas resursu nodoklis, kā arī palielinājušās kurināmās malkas iegādes izmaksas no 21.90EUR/m3 (2014.gadā) uz 26.75EUR/m3 (2018.gadā).

Pēc aprēķiniem (pielikumā), lai nodrošinātu minētos pakalpojumus būtu nepieciešams noteikt siltumenerģijas apgādes tarifu Bērzaunes ciemā 56.46 EUR/MWh bez PVN. Tā kā mājām nav izbūvēts siltumuzskaites mezgls, tad aprēķinu rezultātā 1m2 siltumenerģijas izmaksas būtu 1.45 EUR/m2.

Sabiedriskā apspriešana par siltumenerģijas tarifa izmaiņām ar Bērzaunes pagasta iedzīvotājiem notika 2018.gada 20.augustā, Sauleskalnā, Bērzaunes pagastā.

SIA “Bērzaunes komunālais uzņēmums” lūdz apstiprināt siltumenerģijas apgādes tarifu iedzīvotājiem Bērzaunes ciematā 1MWh- 56.46 EUR bez PVN vai par 1m2 -1.45EUR.

Noklausījusies SIA ”Bērzaunes komunālais uzņēmums” valdes locekļa M.Beloraga sniegto informāciju, ņemot vērā 15.08.2018. Uzņēmējdarbības, teritoriālo un vides jautājumu komiteja atzinumu un 21.08.2018. Finanšu un attīstības komitejas atzinumu, **atklāti balsojot**: **PAR – 12** (Zigfrīds Gora, Ivars Miķelsons, Artūrs Čačka, Andris Dombrovskis, Antra Gotlaufa, Gunārs Ikaunieks, Valda Kļaviņa, Valentīns Rakstiņš, Rihards Saulītis, Inese Strode, Aleksandrs Šrubs, Gatis Teilis), **PRET – NAV, ATTURAS – NAV** , Madonas novada pašvaldības dome **NOLEMJ:**

1. Apstiprināt siltumenerģijas apgādes tarifu Bērzaunes ciematā 56.46 EUR/MWh (bez PVN), izmaksa par 1m2 - 1.45 EUR mēnesī apkures sezonas laikā.
2. Tarifs stājas spēkā no 2018.gada 1.oktobra.

Domes priekšsēdētāja vietnieks Z.Gora